૮ ઓગષ્ટ ૧૯૭૨ના રોજ ગુજરાત સરકાર દ્વારા સામાજીક અને શૈક્ષણિક ક્ષેત્રે પછાત વર્ગના લોકોની માહિતી એકત્રિત કરવા માટે એક કમિશનની રચના કરવામાં આવી અને ૨૦ ડિસેમ્બર ૧૯૭૨ના રોજ સચિવની નિમણુંક કરવામાં આવી હતી. આ કમિશનના અધ્યક્ષ સ્થાને શ્રી એ. આર. બક્ષી સાહેબ નિમાયા હતા. કમિશનનું મુખ્ય કાર્ય રાજયમાં સામાજીક અને શૈક્ષણિક રીતે પછાત લોકોની માહિતી એકત્રિત કરવાનું હતું અને સરકારને સોંપવાનું હતું. કમિશને ત્રણ વર્ષથી વધુ સમય અભ્યાસ કરી ગામેગામ ફરી અને અહેવાલ તૈયાર કરી રાજય સરકારને સન ૧૯૭૬માં અહેવાલ રજૂ કર્યો હતો. અને રાજય સરકારે બક્ષી કમિશનના અહેવાલને ૧૯૭૮ની સાલથી અમલ શરૂ કર્યો હતો.